Skagfirskar leiguíbúðir hses. auglýsir eftir umsóknum um úthlutun íbúða í almenna íbúðaleigukerfinu 30.10.2019 Fréttir Skagfirskar leiguíbúðir hses. auglýsir eftir umsóknum um úthlutun íbúða í almenna íbúðaleigukerfinu . Um er að ræða tvær tveggja herbergja og sex þriggja herbergja íbúðir að Laugatúni 21 , 23 , 25 og 27 á Sauðárkróki . Markmið Skagfirskra leiguíbúða hses. með byggingu almennra íbúða er að bæta húsnæðisöryggi fjölskyldna og einstaklinga , sem eru undir tekju - og eignamörkum skv. 10. gr. laga um almennar leiguíbúðir við upphaf leigu , með því að auka aðgengi að öruggu og viðeigandi leiguhúsnæði og stuðla að því að húsnæðiskostnaður sé í samræmi við greiðslugetu leigjenda . Um byggingu og útleigu íbúðanna gilda lög um almennar íbúðir nr. 52 / 2016 . Almennum íbúðum er úthlutað til þriggja ára í senn samkvæmt forgangsröðun Skagfirskra leiguíbúða hses . Stjórn Skagfirskra leiguíbúða hses. úthlutar íbúðunum eftir að farið hefur verið yfir allar umsóknir .